**Inima vorbeşte prin priviri**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

din ciclul '' Versuri pentru preafrumoasa Doamnă...''

Inima vorbeşte prin priviri

Da, sunt fericit! Pe o plajă verde,

Într-o stea albastră, eu te-am întâlnit!

Eram numai noi şi deasupra noastră

Cerul, în splendoare, dormea liniştit!

Tu păşeai suavă ca într-un vis ferice

Şi-aveai coroniţă de un galben pur,

Florile gingaşe, radiind duioase

Emanau iubire de jur împrejur!

O rochiţă verde tivită cu stele

Venea tremurândă după paşii tăi

Trena asta sfântă o purtau pe braţe

Îngerii iubirii, dând din clopoţei.

Şi nu era noapte, doar parfumul zilei

În mireasma blândă a orelor de vis!

În aşa splendoare, în parfum de floare,

Vesel, îngerul iubirii stătea vis-a vis!

Sufletul de zână, într-o vrajă mută,

Îmi trezea fiorul unui fin suspin;

Eu îţi spun ferice: floare de iubire

Şi cu evlavie, în genunchi mă-nchin!

Tu aprinzi luceferi, ce menire aleasă...

Ca Sfânta Liturghie spusă lin din nai,

Tu sădeşti în ceruri florile iubirii

Şi păstrezi parola să intrăm în rai!

Da, sunt fericit. Pe o plajă verde,

Într-o stea albastră, eu te-am întâlnit!

Eram numai noi şi din când în când

Arunca ocheade cerul fâstâcit!